./data/phi0474/phi005/phi0474.phi005.perseus-lat2.xml
M. Tullius Cicero
plurima signa pulcherrima, plurimas tabulas optimas deportasse te negare non potes  atque utinam neges! Vnum ostende in tabulis aut tuis aut patris tui emptum esse: vicisti  ne haec quidem duo signa pulcherrima quae nunc ad impluvium tuum stant, quae multos annos ante valvas Iunonis Samiae steterunt, habes quo modo emeris, haec, inquam, duo quae in aedibus tuis sola iam sunt, quae sectorem exspectant, relicta ac destituta a ceteris signis